Jakkals en Wolf [Jackal and the Wolf] (Audiobook) by Pieter W. Grobbelaar | Audible.com
By: Linda Rode
Narrated by: Roelien Daneel, Anrich Herbst, Susanne Beyers
Dié bundel met klassieke verhale vir kleintjies is nou ook as luisterboek beskikbaar!'n Bundel van vyf-en-twintig stories vir kleintjies van so vier tot sewe jaar. Dit bevat klassieke feëverhale soos Wolf en die drie ottepotte, Jan en die boontjierank, Die skoenmaker en die kabouters, Drie rammetjies-rof, Doringrosie, Die lelike eendjie, Gouelokkies, Aspoesterjie, e.a. Daar is ook heerlike inheemse verhale soos O likkie, o lalie, Sipho en die ryprooi Amathungulu, Doederomandro, Die ploempserige, plompserige ding, e.a.
Kringe in 'n bos [Circles in a Forest]
By: Dalene Matthee
Narrated by: June van Merch
Saul Barnard is 'n houtkapper met 'n rustelose siel - hy wil vreemdes uit die Bos hou en die vernietiging van die Bos probeer keer. Dan is daar 'n legendariese olifantbul - Oupoot - wat losbreek van sy trop.... Oupoot en Saul het 'n vreemde band tussen hulle. In die groen skemerwêreld van die Outeniekwa loop hulle kringpaaie. Saul Barnard, deur sy mense verwerp en deur gewetenlose houtkopers tot kneg verneder; Oupoot, eindeloos agtervolg deur jagters.
kringe in 'n bos altyd hartroerend
By: Louise Smit
'n TV program in boekvorm werk nie
By Jacobus on 02-20-14
Die dingesfabriek 1: Jannus en Kriek op die maan
Narrated by: Deidre Wohouter
Jannus en Kriek Knoets is min of meer agt jaar oud, en hulle is 'n tweeling. Die Knoets-gesin woon in Huis Deurmekruis, onder afrit 7 van die snelweg, naby die dokke in 'n groot stad. Hulle ouers is Knersius en Soetlief Knoets. Knersius is die speltoetser van 'n groot boekuitgewery. Soetlief is 'n gevaarlike spioen. Maar seker die belangrikste karakter in die verhaal, behalwe die tweeling natuurlik, is hulle oupa. Hy is 'n avonturier, 'n uitvinder en 'n baie onvoorspelbare ou man.
Voetpad na Vergelegen [Footpath to Vergelegen]
By: Chris Barnard
Narrated by: Pierre Nelson
Dit is die verhaal van 'n jong seun wat op die drumpel van volwassenheid staan terwyl die wêreld om hom verander en hy en sy mense met die eise van 'n nuwe tyd worstel.
Fiela se kind [Fiela's Child]
God vergewe ons baie, maar God vergewe ons nie die kwaad wat ons ´n kind aandoen nie. Aan die een kant van die berg, in die Lange Kloof, woon Fiela Komoetie, verknog aan haar hanskind - deur die Here aan haar 'toebetrou' een nag toe sy hom as driejarige gekry het waar hy voor haar deur staan en huil, ´n weggooilam. Aan die ander kant van die berg, in die Bos, woon die houtkapper Elias van Rooyen en sy vrou Barta, wie se driejarige kind weggeraak het. Die een kind is Benjamin Komoetie, die ander Lukas van Rooyen.
My 1ste audio boek
By: Jaco Jacobs
Narrated by: Heino du Plessis
ñ Eksentrieke ouma. ñ Hardekwas tiener. ñ Road trip deur die Karoo. ñ gesteelde skaap. ñ Onvergeetlike avontuur. Hierdie humoristiese, hartroerende tienerboek uit die pen van Jaco Jacobs sal jou anders laat kyk na die dinge wat die lewe die moeite werd maak. Vervaardig en opgeneem by Boomroc Studio van die Pionier Drukkery. Voorgelees deur Heino du Plessis.
By: Wilhelm Otto Kühne
Narrated by: Roelien Daneel
'n Storie vertel, dit kón W.O. Kühne! Daarom dat sy Huppelkind-stories vandag nog onder 'n klein groepie klassieke Afrikaanse werke vir kinders gereken word. Sedert die eerste Huppel-boek in 1958 verskyn het, was hulle gunstelinge. Hierdie versamelbundel, met illustrasies deur die bekroonde Alida Bothma, sal sorg dat ook vandag se kinders die tydlose bekoring van Huppelkind en sy maats kan leer ken.
Stormkind [Storm Child]
By: Riana Scheepers
Jana is net drie jaar oud toe haar ma spoorloos verdwyn. Op die Bolandse wynplaas Stormkloof treur KleinStorm oor sy pragtige vrou. Jana verlang ook na haar ma. Snags roep die wind haar buitentoe, maar Jana is nie bang vir die storm nie. As sy mooi na die wind luister, hoor sy die soet, hoë note van haar ma se fluit. Een so 'n stormnag ontmoet Jana vir !X'uri. !X'uri het gekom omdat dit tyd is om Jana se ma te soek.
By Beylie on 02-27-20
By Alrie van Wyk on 04-21-20
Katryn (Afrikaans Edition)
Vrou van die Richtersveld [Wife of the Richtersveld]
By: Jan Huisamen
Narrated by: Johan Nel
Hierdie aangrypende roman oor 'n ongeletterde Nama-vrou van die Richtersveld speel af in die 1950's. Katryn Jonis word van moord aangekla, maar sy kom agter die pro deo advokaat glo nie in haar onskuld nie en besluit dan om haar eie verdediging in die hof te behartig. Die vindingryke en berekende wyse waarop die reguit en passievolle Katryn die waarheid uit die staat se getuies in die hof trek, boei die leser deurgaans. Daar is baie vrae: Wie het dan die moord gepleeg, en hoekom?
©2011 Pieter W. Grobbelaar ; 2013 NB Publishers
This review is mainly in Afrikaans with a summary in English:
Jakkals en Wolf het nog altyd Dana Nieuhaus se stem en vertelling en T.O. Honiball se strokiesprente by my opgeroep. Pieter W. Grobbelaar stof baie ou stories wat die twee karnallies handel, af en dis dit op in geurige Afrikaans wat jou laat bly luister van pure lekker kry.
Die stories val min of meer in drie groepe uiteen. Die eerste paar stories vertel van slinkse Jakkals en bottoe Wolf op Boer se werf. Hier begin Wolf reeds les opsê as hy onder Jakkals se poetse deurloop. Grobbelaar verander die milieu dan na Jakkals en Wolf in die Diereryk. Steeds bly Wolf aan die onderspit delf. Uiteindelik is dit nie net Wolf wat slagoffer van Jakkals se skelmstreke is nie, maar omtrent elke ander dier van Koning Leeu, Hasie, Luiperd (of dan Tier), Duifie ensovoorts. Gelukkig kom Reier aan die einde van die boek ook op die toneel en Jakkals moet maar katvoet loop en kom so hier en daar sy moses teë. Ek het baie van die manier wat die stories saamgeweef is tot 'n geheel, gehou.
Johann Nel se stemkuns maak 'n ooglopend moeilike Afrikaanse teks lewendig en hy kry dit reg dat jy jouself aan die manier van dinge vertel, verluister. Hierdie luisterboek is dalk gemik op 9- tot 12-jariges, maar is vir alle ore bedoel. Ten spyte daarvan dat die boek relatief kort is (net so oor die 4 ure), is dit 'n kwaliteit-produk en elke sent die moeite werd om te koop.
Die een ding wat my wel opgeval het en waaroor ek nog nie mooi weet hoe ek moet voel nie, is hoe Grobbelaar genoeg van die dier in Jakkals en Wolf laat oorbly dat jy telkens herinner word aan hoe anders ons as mense dink. As Jakkals Luiperd se kinders opvreet of Duifie se klein duifie verorber, besef jy jy het met 'n jakkals te doen en nie 'n mens nie.
Produksies van so 'n hoogstaande gehalte verdien niks minder as volpunte nie. Geniet dit, selfs al is jy ouer as 12 jaar!
['Jackal and Wolf' is a collection of Afrikaans folktales about these two creatures that is very popular through many generations. In this audiobook Pieter W. Grobbelaar retells some of these stories in very vivid language.
Sly Jackals is known to outwit Wolf every now and again. In this collection of stories he goes all out to put Wolf in his place. Fortunately Heron takes the stage later in the book and Jackals meets his match.
Johan Nel does an outstanding job in his rendition of 'Jackals and Wolf.' He seems truly to be a voice artist.
This production is of a very high standard and though it could deemed to be a bit short, it is absolutely worth every penny you pay (as long as you understand Afrikaans, Dutch, German etc.). It is said to be focused on children from 9 to 12 years, but adults and people from all ages can enjoy it just as much. This is a must-listen, if you can understand Afrikaans!